cyanic-selkie/wikianc huggingface dataset:
עיצורים מוולניים
בצ'רקסית ובקברדינית מבטאים את העיצורים המסודקים כעיצורים מוולנים מסודקים. לדוגמה מבטאים את האות הצ'רקסית והקברדינית [ТӀ] כעיצור מכתשי מוולן, מסודק.
יואל אסתרון
ביוגרפיה
במשך עשר שנים, מ-1994 עד 2004, היה עורך המשנה של "הארץ", לצדו של חנוך מרמרי. מינואר 2005 היה עורך המשנה של "ידיעות אחרונות", לצד העורך רפי גינת. בסוף אפריל 2007, עם מינויו של שילה דה-בר לעורך העיתון, הודיע אסתרון על פרישתו. זמן קצר אחר כך הקים את "כלכליסט".. ב-2018 הוסיף לכלכליסט מהדורה אנגלית CTech. כמו כן ייסד את פעילות הכנסים והוועידות של העיתון בישראל, בארצות הברית ובאירופה.
בפברואר 2022, בעקבות החשיפה בכלכליסט של הפעלת רוגלות שהוסתרה מהציבור על ידי משטרת ישראל ספג ביקורת משום שסדרת הכתבות כללה בין השאר פרסום של שמות של הנעקבים שנשלל חלקית בדו״ח של ועדת בדיקה מיוחדת של משרד המשפטים. יתרה מזו, כלכליסט לא הציגה כל תשתית ראייתית לטענותיה ולמרות קריאות להסקת מסקנות בחרה לשתוק.
כלי תחבורה דו-קומתי
חשמליות
עם זאת, נראה שהדוגמה הידועה ביותר לקרונית דו-קומתית היא זו של הונג קונג. הקרוניות הוכנסו לראשונה לשירות בשנת 1904 לאורך חופו הצפוני של האי הונג קונג. למרות עומסי התנועה לו גורמות הקרוניות, העובדה שהן ישנות ומיושנות ועל אף קיומו של קו רכבת תחתית חדש העובר לאורך מסלולן העיקרי, עדיין עושים 240,000 נוסעים שימוש בכלי תחבורה זה מדי יום. הקרוניות בהונג קונג נחשבות לא רק לאמצעי תחבורה אלא גם לאטראקציה תיירותית.
מטוסים
מספר מטוסים מוקדמים המותאמים לנחיתה והמראה במים היו דו-קומתיים. מטוס בואינג 314 אשר כונה "קליפר" יוצר על ידי חברת בואינג בין השנים 1938 ו-1941. סך הכול יוצרו רק 12 מטוסים מדגם זה וכולם נמכרו לחברת פאן אמריקן וורלד איירליינס. "שורט סנדרינגהאם" היה מטוס צבאי שייצורו החל ב-1938. המטוס הוסב לשימוש אזרחי והיה בשימוש עד 1967. מטוס דו-קומתי נוסף היה הבואינג 377 סטרטוקרוזר שפותח מהמפציץ B-29. בניגוד לשני המטוסים הקודמים, היה מטוס זה מותאם לנחיתה והמראה ביבשה.
מעליות ורכבלים
מעלית דו-קומתית מורכבת משני תאי מעלית המונחים אחד על גבי השני, דבר המאפשר לנוסעים בשתי קומות צמודות לעשות שימוש במעלית בו-זמנית, תוך הגדלת הספק המעלית בפיר בודד. שיטה זו מביאה לחסכון במקום בשטח הבניין והיכולת לנצל שטח גדול יותר בכל קומה לצרכים אחרים. עובדה זו מנוצלת בעיקר ברבי קומות בהם מעליות תופסות נפח נכבד מהמבנה. במקומות מסוימים יוחד אחד ממפלסי המעלית הדו-קומתית למטען, לפחות בחלק מהזמן, שיטה החוסכת את הצורך בהקמת פיר מיוחד למעליות מטען ושירות.
יום המודעות לאזור הטרופי
ציון היום
בכל שנה, בתאריך ה-29 ביוני, ארגון "state of the tropics", הארגון שהגה את היום, מפרסם דו"ח בנושא מצב היערות הטרופיים, החיות האקזוטיות ויערות הגשם.
חצי האי יוקטן
חצי האי יוקטן (ספרדית: Yucatán) נמצא בין הים הקריבי למפרץ מקסיקו, ממזרח למצר טוואנטפק (Tehuantepec) — מצר יבשה המחבר את צפון אמריקה אל מרכז אמריקה.
פרידריך אברט
שנותיו הראשונות
אברט נולד בהיידלברג, בן שביעי מתוך תשעה לחייט, בצעירותו איבד את שלושה מאחיו. אברט רצה להתקבל לאוניברסיטה אבל מצבה הכלכלי של המשפחה לא אפשר זאת. בין השנים 1885–1888 הוא אומן להיות בונה אוכפים. בשנת 1889 הפך לעיתונאי וכנהוג באותה התקופה עבר ממקום למקום בגרמניה כדי לכתוב. שנה לאחר מכן התחבר עם הזרם הפוליטי הסוציאל-דמוקרטי. אברט אמנם קרא את כתביהם של קרל מרקס ופרידריך אנגלס אך לא התעניין באידאולוגיה אלא ביישום צעדים מעשיים שיסייעו לשיפור מצבם של הפועלים בהווה ובעתיד הקרוב.
פרלמנטיזציה
ככל שהמלחמה נמשכה, הפיקוד העליון הצבאי (OHL), בראשותו של פאול פון הינדנבורג, באופן רשמי, אך בשליטתו בפועל של פקודו אריך לודנדורף, הפך לשליט דה-יורה של גרמניה. כאשר התברר כי המלחמה אבדה בסוף הקיץ ובסתיו 1918, לודנדורף החל להעדיף את "הפרלמנטציה" של האימפריה הגרמנית, כלומר העברת כוח לשלוש המפלגות שהחזיקו ברוב הרייכסטאג (SPD, מפלגת המרכז ומפלגת ההתקדמות). המטרה הייתה להעביר את האשמה לתבוסה הצבאית מ-OHL לפוליטיקאים של מפלגות הרוב. ב-29 בספטמבר 1918, לודנדורף הודיע ​​לפתע לפאול פון הינצה, שר החוץ הגרמני, כי החזית המערבית יכולה להתמוטט בכל רגע וכי יש לנהל משא ומתן על הפסקת אש ללא דיחוי. עם זאת, הוא הציע כי בקשת הפסקת האש צריכה להגיע מממשלה חדשה אשר אושרה על ידי הרוב הרייכסטאג. לדעתו היה צורך ב"מהפכה מלמעלה". הקנצלר גאורג פון הרלינג וקיסר וילהלם השני הסכימו. שווידמן ורוב סגני SPD התנגדו להצטרפות למה שהם כינו "מפעל פושט רגל", אך אברט שכנע את מפלגתו, וטען כי "עלינו זורקים את עצמנו לפרצה" ו"זו חובתנו הארורה לעשות את זה". בתחילת אוקטובר מינה הקיסר ליברל, הנסיך מקסימיליאן מבאדן, לתפקיד קנצלר לניהול משא ומתן לשלום עם בעלות הברית. הממשלה החדשה כללה לראשונה שרים מה-SPD: פיליפ שיידמן וגוסטב באואר. בקשת הפסקת האש יצאה ב-4 באוקטובר.
מהפכה
ב-10 בנובמבר הצליח ה-SPD בראשותו של אברט להבטיח שרוב מועצות העובדים והחיילים שנבחרו זה עתה הגיעו מקרב תומכיהם. בתוך כך, ה-USPD הסכים לעבוד איתו ולחלוק את השלטון במועצת הנציגים העממיים, הממשלה המהפכנית החדשה. אברט הודיע ​​על ההסכם בין שתי המפלגות הסוציאליסטיות למועצות שהתאספו להוטים לחזית סוציאליסטית מאוחדת ואישר את צירופם של שלושה זוגות חברים, שבכל אחד מהם חבר אחד מ- SPD והאחר מ-USPD. אברט והוגו האס היו יושב-הראש המשותפים. באותו יום קיבל אברט שיחת טלפון מרמטכ"ל ה-OHL וילהלם גרונר, שהציע לשתף עמו פעולה. לטענת גרונר, הוא הבטיח לאברט את נאמנות הצבא בתמורה לדרישות מסוימות: מאבק נגד הבולשביזם, סיום למערכת מועצות החיילים והעובדים, אספה לאומית וחזרה למדינת חוק וסדר. דבר זה יזם תקשורת קבועה בין השניים שהיו מעורבים בשיחות טלפון יומיות על קו סודי, על פי גרונר. ההסכמים בין השניים נודעו כ"הסכמי אברט-גרונר".
אע'א
אע'א (בטורקית עות'מאנית: أغا, בפרסית: آقا) היה תואר בהיררכיית התארים האזרחית והצבאית של האימפריה העות'מאנית. כמו כן, הוא משמש כתואר אצולה טורקי ובעולם המוסלמי. אע'א היה השלישי בחשיבותו בין התארים האזרחיים העות'מאניים לגברים, אחרי פאשה וביי, ולפני אפנדי. כמו שאר התארים הטורקיים, הוא בא אחרי השם הפרטי של האיש.
הרברט פרוהסקה
פרוהסקה ייצג את נבחרת אוסטריה וערך במדיה 83 הופעות (שביעי בדירוג ההופעות בנבחרת בכל הזמנים), בהן כבש עשרה שערים. הוא ייצג את אוסטריה בין היתר בשני טורנירי מונדיאל.
קריירת משחק
כבר בעונתו השנייה בקבוצה, היה לחלק משמעותי בזכייתה של הקבוצה בגביע האוסטרי. אוסטריה וינה פגשה לגמר כפול את רד בול זלצבורג, ובמשחק הראשון הפכה פיגור 1-0 לניצחון 2-1. את שער הניצחון בדקה ה-85 כבש פרוהסקה. בגומלין בחוץ שוב עלתה זלצבורג ליתרון, שהיה מספיק לה לזכייה בתואר, אך בדקה ה-84 השווה פרוהסקה את התוצאה והעניק את הגביע לקבוצתו. פרוהסקה, ממצטייני הקבוצה ומשחקניה הבולטים באותן השנים, זכה באליפות אוסטריה הראשונה בקריירה שתי עונות אחר כך, כשקבוצתו כבשה את הפסגה בתום עונת. עונה אחר כך הוסיפה קבוצתו גביע נוסף, כאשר שוב פרוהסקה מעורב עם שער במשחק הגומלין בגמר.
לאחר הפרישה
זמן קצר לאחר פרישתו ממשחק, התמנה פרוהסקה לתפקיד המנהל הספורטיבי של אוסטריה וינה. ב-28 במרץ 1990 עבר לתפקיד המאמן הראשי במקומו של אריך הוף. עד לתום העונה הוביל את אוסטריה וינה למקום השני בטבלה, ולזכייה בגביע האוסטרי לאחר ניצחון דרמטי על ראפיד וינה בגמר. ראפיד עלתה ליתרון בדקה ה-82, ונראה היה שהיא בדרך לזכייה, אך חניכיו של פרוהסקה איזנו את התוצאה בדקה ה-90, כבשו פעמיים נוספות בהארכה וזכו בתואר לאחר ניצחון 3-1 בסיום.
Cowboys From Hell
הפקה
האלבום סימן תקופה חדשה מבחינת הלהקה, מכיוון שפנטרה נטשו את סגנון הגלאם מטאל, ובמקום זאת פנו לכיוון קשוח וכבד יותר המושפע מת'ראש מטאל. לימים סוג השירים הייחודי הזה נקרא בפי המעריצים גרוב מטאל או פוסט-ת'ראש, ופנטרה נחשבת לאחת החלוצות בסגנון זה.
מעריצים רבים מחשיבים את האלבום כאלבום הראשון הרשמי של פנטרה, מכיוון שמהאלבום הזה והלאה הלהקה דבקה בסגנון זה ולא חזרה עוד לנגן את סגנונה הקודם. ב-14 בספטמבר 1993 זכה האלבום במעמד אלבום זהב, וב-16 ביולי 1997 באלבום פלטינה.
הקרנבריז
הלהקה נחשבת עד היום לאחת מבין להקות הרוק המשפיעות והגדולות ביותר בתולדות הרוק הפופולרי ברחבי העולם וכן השפיעה על אמנים ולהקות רבות.
תחילת הדרך (1989–1992)
בשנת 1989 הקימו נואל ומייק הוגאן, שני אחים ממחוז לימריק באירלנד, יחד עם פרגל לולר להקה שנקראה "The cranberry saw us" (בעברית: "החמוצית ראתה אותנו", וכן משחק מילים על cranberry sauce - רוטב חמוציות). כאשר עזב את הלהקה נואל קווין, הסולן המקורי, הגיעה למבחן בד דולורס או'ריורדן שהכירה את חברתו של קווין וזכתה בתפקיד הסולנית. היא רכבה באופנייה לאודישן שהתקיים באולפני "Xeric" שבלימריק, אירלנד, עם מערכת קלידים קטנה בידיה. או'ריורדן הפגינה במהרה כישורי שירה. חברי הלהקה הודהמו והציגו בפניה דמו מפושט של מנגינה שהלחינו, לו חיברה מילים באותו יום. השיר שנוצר נקרא לימים Linger והפך ללהיט. הלהקה מכרה באותו זמן קלטת דוגמה ביתית בחנויות תקליטים ברחבי אירלנד וכשכל העותקים אזלו הכינה הלהקה, שבינתיים שינתה את שמה ל-The cranberries, קלטת מקצועית באולפני Xeric, שכללה גרסאות מוקדמות לשירים Linger ו-Dreams, אותה הפיצו ברחבי בריטניה. הקלטת הסבה תשומת לב ללהקה מצד תעשיית המוזיקה והעיתונות והלהקה חתמה על חוזה עם חברת איילנד רקורדס (לימים אינטרסקופ רקורדס) שבה הייתה חתומה גם U2. הקרנבריז הקליטו ב-1991 את סינגל הבכורה שלהם שנקרא Uncertain וזכו לתגובות צוננות. כמו כן מתחים בין חברי הלהקה ובין הלהקה למפיק פירס גילמור כמעט הביאו להתפרקותה אך במקום זאת, הקרנבריז החליטו להיפרד מגילמור ושכרו את שירותיהם של האמרגן ג'ף טרוויס והמפיק סטיבן סטריט. הלהקה הקליטה ב-1992 את אלבום הבכורה שלהם Everybody Else Is Doing It, So Why Can’t We? (בעברית - כולם עושים זאת, אז למה אנחנו לא יכולים?) שיצא באביב 1993 יחד עם הסינגלים לשירים Dreams ו-Linger אך לא זכה להתעניינות רבה.
פריצה לתודעת הציבור (1993–1995)
בקיץ 1993 נסעו הקרנבריז לארצות הברית כלהקת חימום ללהקת סווייד המצליחה בסיבוב הופעותיה שם. הקרנבריז זכו בהופעות אלה לקבלת פנים חמה ו-MTV החל לשדר את הוידאוקליפ של Linger, מה שהפך את האלבום להצלחה מסחררת בארצות הברית ובעקבות כך גם בבריטניה ב-1994. נישואיה של או'ריורדן ביולי 1994 לדון ברטון, מנהל סיבוב ההופעות, ביססו את מעמדה החזק ממילא בלהקה והיא מיקדה אליה את תשומת הלב. אלבומה השני של הלהקה No Need to Argue (בעברית - אין צורך להתווכח), ששוחרר בסוף השנה זכה להצלחה רבה יותר מהקודם וכבש את מצעדי הפזמונים גם בקנדה ואירופה. הלהקה הוציאה לאור ארבעה סינגלים מאלבום זה ובראשם "Zombie", שנחשב ללהיטם המצליח ביותר. ב-1995 המשיכו הקרנבריז את סיבוב ההופעות והקליטו הופעה אקוסטית באולפני MTV.
שלהי הקריירה (1996–)
בקיץ 2009 הודיעו חברי הקרנבריז על חזרתה של הלהקה לפעילות, ובשנת 2012 הוציאה הלהקה אלבום בשם Roses (ורדים).
המשחקים הפאראלימפיים אטלנטה (1996)
המשחקים הפאראלימפיים (אולימפיאדת הנכים) ה-10 נערכו באטלנטה, ג'ורג'יה, ארצות הברית בשנת 1996.
אורידיקה השנייה
ביוגרפיה
עם זאת, בשנת 319 לפנה"ס מת אנטיפטרוס, והפתיע את כולם כאשר בבחירת יורשו, דילג על אנטיגונוס המנוסה ועל בנו הצעיר קסנדרוס, ומינה לתפקיד דיאדוך אפרורי ולא מוכר בשם פוליפרכון. קסנדרוס סירב להשלים עם כך, ופתח במלחמת הדיאדוכים השנייה. אורידיקה, ששלטה לחלוטין בבעלה, החליטה בתחילה לתמוך בפוליפרכון, שהיה זקוק לפיליפוס לצדו כיוון שהמלך השני אלכסנדר הרביעי היה אותה העת באפירוס. פוליפרכון רצה להבטיח לעצמו בעלי ברית, ובשמו של פיליפוס פרסם צו הקובע שכל הפולייס היווניות שהפכו לאוליגרכיות בידי אנטיפטרוס, יוכלו לחזור למעמדן הקודם כדמוקרטיות. כמו כן הודיע שכל הגולים, פרט לאלה שהורשעו ברצח, יוכלו לשוב לעריהם. עם זאת, לאחר תבוסת הצי של קלייטוס הלבן, איבדה אורידיקה את העניין בפוליפרכון, והחלה לקשור קשר עם קסנדרוס.
פנטאן
האיזומרים של פנטאן
פסילוציבין
פסילוציבין הוא חומר פסיכואקטיבי שצריכתו יכולה לגרום לשנוי מצב התודעה, לרבות גרימת הזיות או אופוריה. החזקה או שימוש בפסילוציבין או פסילוצין הוצאו מהחוק או הוגבלו ברוב המדינות.
בין התומכים בשימוש בפסילוציבין רואים בו כלי לשיפור תרגילים מסוימים לנפש כמו מדיטציה ופסיכותרפיה פסיכדלית.
רפואה
עד כה לא נעשה שימוש רפואי בפסילוציבין, אך הוא נחקר כטיפול ניסיוני במספר הפרעות.
רעילות
הרעילות של הפסילוציבין היא נמוכה יחסית. בחולדות, הLD50 בצריכה אוראלית הוא 280 מ"ג לכל ק"ג, כמעט פי 1 וחצי מקפאין. כשניתן לארנבים באופן תוך ורידי, הLD50 הוא כמעט 12.5 מ"ג לכל ק"ג (מצד שני ארנבים מאוד רגישים להשפעות של רוב הסמים הפסיכואקטיביים). המנה הקטלנית מרעילות הפסילוציבין לבדה אינה ידועה בשימוש לצורך הנאה או בשימושים רפואיים, ואף פעם לא תועדה. פסילוציבין מהווה בהערכה גסה כ־1% מהמשקל של פטריית "פסילוציב קובנסיס" (Psilocybe cubensis) ככה שנדרשת כמות של 1.7 ק"ג של פטריות מיובשות, או 17 ק"ג של פטריות טריות, כדי שאדם השוקל 60 ק"ג יגיע ל-280 מ"ג לכל ק"ג בגוף (ערך הLD50 של חולדות).
פיזיולוגיה
פסילוציבין עובר מטאבוליזם בעיקר בכבד, שם הוא הופך לפסילוצין. הוא מתפרק על ידי האנזים מונואמין אוקסידאז (monoamine oxidase). מעכבי MAO מחזיקים את השפעת הפסילוציבין לפרק זמן ארוך יותר. אנשים המשתמשים ב MAOI לצרכים רפואיים או כדי לחזק את חוויית הפטריות, יחוו השפעה מאוד חזקה.
ורחויאנסק
ורחויאנסק (ברוסית: Верхоянск) היא עיירה ברפובליקת סאחה ברוסיה, מזרחית לנהר הגדול לנה.
סטיבי ריי וון
חיים וקריירה
אלבומם הראשון של "הדאבל טראבל" יצא ב־1983 ונקרא "Texas Flood", כלל את הלהיט המצליח "Pride and Joy" ומכר כ-500,000 עותקים, מה שזיכה את הלהקה באלבום זהב. האלבום היה מועמד לפרס גראמי על הסינגל Rude Mood בקטגוריית קטע הרוק האינסטרומנטלי הטוב ביותר. בנוסף, וון זכה בשלוש קטגוריות שבסקר הקוראים במגזין "Guitar Player": "הכישרון החדש הטוב ביותר", "אלבום הבלוז הטוב ביותר" ו"גיטריסט האלקטריק בלוז הטוב ביותר". וון הוא הגיטריסט השני שזכה בשלושה פרסי המגזין למשך שנה אחת (הראשון הוא ג'ף בק). עד לשנת 1991, וון זכה בפרס "גיטריסט האלקטריק בלוז הטוב ביותר" כל שנה. עוד בשנת 1983, וון הופיע באלבומו של דייוויד בואי "Let's Dance", וכן הוצע לו לצאת עמו לסיבוב הופעות. וון סירב להצעה כדי שיוכל להמשיך ולנגן עם להקתו.
הגיטרות
סטיבי ריי ניגן בעיקר על גיטרות פנדר סטראטוקסטר, המפורסמת ביניהן היא "Number One". ביניהן ניתן למנות את:
סבסטיאן לב
סבסטיאֶן לבּ (צרפתית: Sébastien Loeb, נולד ב-26 בפברואר 1974) הוא נהג מרוצי מכוניות צרפתי המשתתף באליפות העולם בראלי כנהגה של קבוצת יונדאי מוטורספורט ובאליפות האקסטרים אי. הוא זכה תשע פעמים ברציפות באליפות העולם משנת 2004 עד 2012, עבור קבוצת סיטרואן. הישגיו של לב הם הטובים ביותר בתחום מרוצי הראלי למכוניות מאז ומעולם. התחרה בעבר באליפות העולם למכוניות תיור ובאליפות העולם בראלי-קרוס.
אליפות הראלי העולמית
בעונת 2007 סבל לבּ מטעויות שהשאירו אותו רוב העונה בפיגור אחרי המוביל גרונהולם, אך לקראת מרוצי העונה האחרונים הוא זכה לסגור את הפער ואף להוביל. במרוץ בניו זילנד הוא סיים שני בפער של 0.3 שניות, שהיה הקטן ביותר בהיסטוריה של הראלי העולמי. בראלי יפן עמד לב לנצל פרישה של גרונהולם, אך לבסוף פרש גם הוא כתוצאה מטעות של הנווט. במרוץ העוקב באירלנד סבל גרונהולם מטעות נוספת כאשר פגע במעקה בטון, אך הפעם לב ניצל אותה כדי לנצח ולעבור להובלת האליפות מרוץ אחד לפני סיום העונה. מקום שלישי במרוץ האחרון הספיק ללב כדי לזכות בתואר האליפות הרביעי כאשר מיקו הירבונן הפיני ניצח וגרונהולם הגיע שני.
מרוץ פייקס פיק
ביוני 2013 השתתף לב במרוץ פייקס פיק (Pikes Peak) בקולורדו. לייב נהג בפז'ו 208 T16 וקבע שיא מסלול חדש - 8.13:87 דקות
סגנון נהיגה
סבאסטיאן לייב, פטר סולברג ומרקו מרטין עומדים מאחורי הסגנון החדשני של הנהיגה שפותח בתחילת שנות האלפיים ומונהג מאז ועד היום בקרב נהגי הראלי בעולם. עיקרה של צורת הנהיגה הוא בשימוש מוגבר בבלמים והתמקדות באחיזה של הרכב כדי לחסוך בזמן שהיה יכול להתבזבז בהחלקות מיותרות. אמנם סגנון זה הוא פחות ראוותני ביסודו ופחות מלהיב את הקהל אבל הוא התגלה כמהיר יותר.
כריסטופר מק'קווארי
קריירה
בשנת 2000 יצא המערבון "דרך האקדח", הסרט הראשון שהוא ביים וכיכבו בו בניסיו דל טורו, ראיין פיליפה וג'יימס קאן. הסרט, שתוקצב בסכום של 8.5 מיליון דולר, זכה בעיקר לביקורות שליליות והציג ביצועים גרועים בקופות וגייס 13 מיליון דולר ברחבי העולם.
הפלג הירושלמי
אידאולוגיה
בזמן מגפת הקורונה בישראל פעלו מוסדות החינוך של הפלג הירושלמי כמעט כרגיל למרות האיסור החוקי על כך.
בפוליטיקה
לקראת הבחירות לכנסת ה-19 הקימו אנשי הפלג את מפלגת בני תורה שלבסוף לא התמודדה בבחירות. בבחירות לרשויות המקומיות ב-2013 התמודדה המפלגה וזכתה במושבים בערים ירושלים, בני ברק ומודיעין עילית. בבחירות לרשויות המקומיות ב-2018 התמודדה המפלגה גם בערים בית שמש, ביתר עילית ואלעד אך לא זכתה לנציגים בביתר עילית ובאלעד.
בומבינו
ביוגרפיה
כיום, במבינו זוכה להשוואות מחמיאות בידי מבקרי מוזיקה בולטים לשורה של מוזיקאים חשובים, כגון ג'ימי הנדריקס וקרלוס סנטנה. במגזין המוזיקה הידוע ה"רולינג סטון" נכתב על אלבומו Nomad "התאמה מושלמת בין סאונד ונשמה שמציגה גיבור גיטרה חדש". ברזומה של אומרה שלושה אלבומים מוצלחים והוא נחשב לגיבור תרבות בניז'ר ומייצג דור חדש של טוארגים.
פקטור VII
הקומפלקס VII-TF מאקטב בעיקר את פקטור X ופקטור IX. לפקטור VII זמן מחצית החיים של 6 שעות.
גבעת אולגה
היסטוריה
בהמשך נבנתה גבעת אולגה רבדים רבדים:
דמוגרפיה
תושביה הראשונים של השכונה היו יוצאי מעברת אגרובנק מחנה העולים הגדול ששכן בין יער חדרה לבין הגבעה. השכונה התחברה לרשת החשמל רק בשנת 1956, עת התארגן ועד לשכונה ויזם את החיבור. בראשית שנות התשעים, בעקבות גל העלייה מחבר העמים עלה הביקוש לדירות בשכונה ונוצרה מציאות דמוגרפית חדשה. העלייה גרמה שינוי בהרכב האוכלוסייה כך שמשפחות מבוססות וזוגות צעירים יצאו מהשכונה לטובת אוכלוסיות עולים. כיום העולים שמקורם בעליות שלאחר 1990 מהווים כ־26% מתושבי השכונה, יוצאי חבר המדינות, קווקז ואתיופיה.
צמחייה ובעלי חיים
בחולות ניתן למצוא צמחים נדירים, ביניהם אירוס הארגמן, אשר גבעת אולגה הוא האתר הצפוני ביותר בעולם בו מתקיימת אוכלוסייתו באופן טבעי.
רבקה אדלינגטון
ביוגרפיה
באליפות אירופה בשחייה שנערכה בבודפשט, הונגריה באוגוסט 2006 זכתה אדלינגטון במדליית כסף במשחה ל-800 מטר חופשי בתוצאה של 8:27.88 דקות, אחרי לורה מנאודו מצרפת (8:19.29 דקות) ולפני בת ארצה רבקה קוק (8:28.40 דקות).
Marble Halls
Marble Halls (בעברית: היכלי שיש; בשם המלא: חלמתי שהתגוררתי בהיכלי שיש, באנגלית – I dreamt I dwelt in marble halls) היא אריה מהאופרה "הנערה הבוהמית" של המלחין האירי מייקל באלף והלבריתן האירי אלפרד בון משנת 1843. השיר הפך לפופולרי בעקבות גרסתה של הזמרת-יוצרת והמוזיקאית האירית אניה.
רקע ומשמעות
העלילה מספרת על ארלין שנחטפה בילדותה על ידי צוענים. היא באה ממשפחה עשירה ומכובדת. יש לה זכרונות עמומים על ילדותה המתגלים לה בחלומה וזה התוכן של האריה הזו.
הסכם בוקרשט (1913)
תביעות בלתי מסופקות
יוון, למרות זכייתה בסלוניקי החשובה ובקוואלה, לא קיבלה את מלוא מבוקשה - בראשית המלחמה העלתה תביעות לשטחים המאוכלסים בשלושה מיליוני יוונים. יוון עמדה גם בפני תביעותיה של איטליה באלבניה ובאיים הדודקאנסיים.
Eagles of Death Metal
ב-12 ביולי 2015 הופיעה הלהקה בתל אביב במועדון הבארבי וחוממה בידי הלהקה המקומית קין והבל 90210. במהלך ההופעה סיפר יוז לקהל כי קיבל פנייה מרוג'ר ווטרס לפני הגעתו לישראל, שבה ביקש ווטרס מהלהקה להימנע מהופעה בישראל. לדברי יוז, הוא לעולם לא היה מחרים את ישראל ודחה את רוג'רס בשתי מילים: ".
טליה לביא
ילדות סכסכניות
ב- 24 באוקטובר 2021 עלתה לשידור בהוט הסדרה "ילדות סכסכניות" שלביא יצרה (בשיתוף עם שיר ראובן) וביימה.
וינסטון הצעיר
תקציר העלילה
בגיל שש הוא ניאלץ להיפרד מהאומנת ולהיכנס לבית ספר פרטי שבו המחנך הקפדן (רוברט הרדי) לא חוסך ממנו את שבטו ומצליף בישבנו על עבירות קטנות. הוא ממשיך בבית הספר הארו שבו המנהל וולדן (ג'ק הוקינס) מכיר במעלותיו.
יהודים ושחמט
ההצטיינות היתרה של היהודים בתחום השחמט הביאה לכך שרבים מאלופי העולם ואלופי ארצות שונות (ברית המועצות, פולין, ארצות הברית, ארגנטינה, גרמניה, הונגריה וישראל) היו יהודים. רדיפת היהודים באירופה במחצית הראשונה של המאה ה-20 לא פסחה על השחמטאים היהודים, אך אלה, הודות לידיעת המשחק ולשם שעשו להם בתחום, הצליחו לעיתים להציל את חייהם, כמו במקרה של אוסיפ ברנשטיין באודסה או לפרנס את עצמם בעזרת השחמט, כמו במקרה של יוזף פלאץ בשווייץ.
השחמט התחרותי והשתתפות השחקנים ממוצא יהודי
במחצית השנייה של המאה ה-19 ותחילת המאה ה-20 התארגנו שחקני השחמט במסגרות שאפשרו תחרויות של יחידים, של מועדונים ולבסוף תחרויות לאומיות ובינלאומיות. הנוכחות היהודית בתחרויות אלה הייתה בולטת מאוד ולעיתים הם היוו רוב בין המתחרים. מבין שחקני השחמט היהודים הרבים, שלקחו חלק בתחרויות, צמחו אלופי ארצות ואף אלופי עולם. הבולטות היהודית הייתה גדולה במיוחד בארצות בהן חיו הקיבוצים היהודים הגדולים ביותר, רוסיה, פולין והונגריה ורבים מבין השחקנים היהודים הבולטים בארצות אחרות היו מהגרים מהארצות האלה, כמו ויקטור קורצ'נוי בשווייץ, לב אלבורט בארצות הברית, אלכסנדר בליאבסקי בסלובניה, לאיוש שטיינר באוסטרליה, מיגל ניידורף בארגנטינה, מיכאיל גורביץ' בבלגיה, עקיבא רובינשטיין בגרמניה, שמואל רוזנטל בצרפת.
שחמטאים ממוצא יהודי בהולנד
צבי השביט מקס אובה אלוף העולם שגבר על אלייכין, ואלוף הולנד
אלופי העולם ממוצא יהודי
לא כל מתמודד, שהגיע למעמד הנכסף של דו-קרב על האליפות מול האלוף המכהן, הצליח להדיח את האלוף ולתפוס את מקומו, היו גם כאלה שכשלו וכישלון נחשב גם דו-קרב המסתיים בשוויון (במקרה של שוויון האלוף המכהן ממשיך להחזיק בתואר). גם בין המועמדים שהגיעו עד המישורת האחרונה, אך לא זכו בכתר, היו שחמטאים ממוצא יהודי.
משנת 1886 ועד מלחמת העולם השנייה נערכו 16 דו קרבות על אליפות העולם. וילהלם שטייניץ השתתף בשישה דו קרבות, בארבעה ניצח ובשניים, נגד עמנואל לסקר, הפסיד. עמנואל לסקר השתתף בשבעה דו קרבות, ניצח בחמישה, סיים בשוויון עם קרל שלכטר והפסיד נגד חוסה ראול קפבלנקה. ארבעה שחמטאים נוספים ממוצא יהודים השתתפו בדו קרבות אלה, אך לא זכו בתואר, יוהנס צוקרטורט, איזידור גונסברג, זיגברט טאראש ודוד ינובסקי.
השחמטאים ממוצא יהודי באולימפיאדות השחמט
השחמטאים היהודים בלטו גם באולימפיאדות השחמט השונות לאורך השנים. לדוגמה, באולימפיאדת השחמט השלישית שנערכה ביולי 1930, בהמבורג, הנבחרת הלאומית של פולין זכתה במקום הראשון כאשר ארבעה מתוך חמשת שחקניה היו יהודים – עקיבא רובינשטיין, סבלי טרטקובר, דויד פז'פיורקה ופאולין פרידמן. באותה אולימפיאדה הוענקו גם מדליות אישיות, ובכולן זכו שחקנים יהודים - בזהב זכה עקיבא רובינשטיין הפולני, בכסף סאלו פלור הצ'כוסלובקי, ובארד יצחק קשדן האמריקאי.
אוימיאקון
מקור השם
הכפר נקרא אוימיאקון על שם נהר אוימיאקון הסמוך שיש הטוענים שמקור שמו מגיע מהמילה "חיום" שבשפת האוון, שמשמעותו "מים לא קופאים", על שם מעיינות מים חמים שנמצאים בסביבה. האדמה קפואה תמיד בקפאון עד. אולם יש הטוענים שמשמעות המילה חיום (hэjум) היא "אגם קפוא".
דרכי הגעה
תחנת הרכבת הקרובה היא תחנת טומוט (Tommot) שנמצאת בכפר טומטור.
אגם מינוונקה
גאוגרפיה
הר איילמר, הגבוה בהרי הפארק (גובהו 3,162 מטרים) מצוי מספר קילומטרים צפונית לאגם.
כתו וקוטה (אופרה)
בשנת 1948 יצא סרט, של הבמאים וחטנג טבליאשווילי ושלווה גדוואנישווילי המבוסס על העלילה והמוזיקה של האופרה.
אנציקלופדיה גלאקטיקה
אנציקלופדיה גלאקטיקה היא מושג מעולם המדע הבדיוני שמתאר אנציקלופדיה הכוללת את כל הידע הקיים אצל בני האדם וגזעי החייזרים ביקום.
הביאנלה ה-59 של ונציה
פרסים
חבר מושבעים העניק את הפרסים העיקריים:
קאיווקיה
קאיווקיה (שם מדעי: Kaiwhekea) הוא סוג של זוחל ימי ממשפחת האלאסמוזאוריים שחי בניו זילנד של סוף הקרטיקון במהלך הקמאסטריכט. הוא ידוע מממצא יחיד שנמצא בדרום האי הדרומי ב-2002 וכיום מצוי במוזיאון של דנידין. משמעות שם היצור ממאורית הוא: "אוכל דיונונים".
גת כפר שלם
גת כפר שלם היא שריד של גת מן התקופה הביזנטית הממוקמת בגן גיורא על דרך הטייסים בשכונת ניר אביב בכפר שלם, תל אביב-יפו.
תחנת הכוח הגרעינית זפוריז'יה
היסטוריה
החלטה על בניית תחנת כוח חדשה התקבלה בשנת 1978 ובשנת 1979 החלו עבודות הבנייה. בהתאם לתכנון המקורי התחנה הייתה צריכה לכלול 4 כורים, ובשנת 1988 הוחלט על הוספת שני כורים נוספים. הקמת הכור הראשון הסתיימה בשנת 1984 והרביעי בשנת 1987. הכור החמישי החל לפעול בשנת 1989. הפעלת הכור השישי הייתה מתוכננת לשנת 1990 אך הוקפאה בעקבות אסון צ'רנוביל. העבודות באתר הוקפאו וחודשו רק בשנת 1993. הכור הופעל בשנת 1995.
התחנה מייצרת כ-20% מכלל יצור החשמל באוקראינה וכמחצית מייצור אנרגיה בתחנות הכוח הגרעיניות האוקראיניות. התחנה נמצאת בבעלות "אנרגואטום", חברה ממשלתית שבבעלותה כול תחנות כוח גרעיניות הפועלות בתחום אוקראינה.
כיבוש התחנה בידי רוסיה
בתחילת יוני 2022, חברת הגרעין הממלכתית של אוקראינה אנרגואטום גינתה את כוונותיה של סבא"א לשלוח משלחת לתחנת זפורוז'יה. מוקדם יותר הודיע ראש הארגון הבינלאומי, רפאל גרוסי, כי מתנהלת עבודה לשליחת משלחת מומחים לתחנה, ממנה הפסיקו להתקבל נתונים על מצב החומרים הגרעיניים. אנרגואטום הדגישה כי אוקראינה רואה בתוכניותיו של ראש סבא"א ניסיון להגיע לתחנת הכוח הגרעינית זפורוז'יה בכל אמצעי על מנת "להעניק לגיטימציה ולמעשה לאשר" את כל פעולות הצד הרוסי.
ויטיאז פודולסק (הוקי קרח)
היסטוריה
הקבוצה פתחה את עונת 2019/2020 עם מאזן של 10 ניצחונות שמהווים להישג שיא בתולדותיה וכוללים ניצחונות על הקבוצות הגדולות במדינה כמו סק"א סנקט פטרבורג דינמו מוסקבה, מטאלורג מגניטוגורסק וצסק"א מוסקבה. ברם הודחה כבר בשלב שמינית גמר גביע גגארין.
פוטוסינתזה
מבט ראשוני
(3) סה"כ התגובה הכוללת הסתבר שזו תגובה פוטוכימית (תגובה תלוית אור), אותה ניתן לבדוק גם מחוץ לתא השלם, בכלורופלסטים שבודדו מצמחים והועברו לתמיסה מתאימה. אלה מסוגלים לחזר תרכובות מחמצנות כשחושפים אותם לאור, ולגרום לפליטת חמצן. התופעה התגלתה על ידי רוברט היל ושותפו בשנת 1937 וקרויה על שמו, ריאקצית היל בניסויים המוקדמים, תרכובות כמו מלחי ברזל שימשו לקליטת האלקטרונים והפרוטונים המשתחררים כתוצאה מפירוק המים. רק בשנת 1951 הסתבר שניתן לחזר גם את מולקולת NADP, המצויה באופן טבעי בצמחים, במערכת של כלורופלסטים מבודדים. בזכות ניסויים אלה ניתן היה להבין את הריאקציות המקדימות את חיזור הפחמן בפוטוסינתזה.
פוטוסינתיזה סינתטית
חמצון המים במערכת סינתטית
תהליך הפוטוסינתזה מתחיל כשפוטון פוגע במולקולת כלורופיל. מולקולת הכלורופיל פולטת קוואנטת אנרגיה שנקראת אקסיטון. האקסיטון מגיע למרכז הריאקציה בתהליך הנמשך פיקושנייה, כלומר מיליונית של מיליונית שנייה. אין להסביר מהירות זאת במנגנונים ביולוגיים קלאסיים. בנוסף, אם האקסיטון יעשה את דרכו בצורה אקראית, אנרגיה רבה תלך לאיבוד בגלל התנגשויות עם המולקולות האחרות. אבל מדידות מדויקות בעזרת קרן לייזר הראו שנצילות הפוטונים היא כמעט מאה אחוז. מהירות כזאת ונצילות כזאת אפשר להסביר רק בעזרת מכניקת קוואנטים. בתחום הקוואנטי חלקיק יכול להימצא בכמה מקומות בבת אחת, על פי עקרון האי-ודאות. נראה שהאקסיטון מתפשט כמעין גל בתוך התא. בצורה כזאת הוא מגיע למרכז הריאקציה בדרך הקצרה ביותר. לא היה צפוי לראות אפקטים קוואנטיים בסביבה המורכבת והחמימה של תא חי, בעוד תופעות קוואנטיות זקוקות לקוהרנטיות, ולכן מוכרות רק בתנאי מעבדה קיצוניים של לחץ נמוך וטמפרטורה הקרובה לאפס המוחלט. כאשר חלקיק מוקף בשלל אטומים אחרים כמו בכלורופלסט, האינטראקציה עם הסביבה גורמת לדה-קוהרנטיות והאפקט הקוואנטי מתמסמס בפרק זמן קצר בהרבה מזה שבו האקסיטונים בפועל מגיעים למרכז הריאקציה. אין כיום הסבר כיצד מתאפשרת ההתנהגות הקוואנטית שנצפית בתהליך הפוטוסינתזה. קיימת השערה שמולוקלות הכלורופיל מייצרות ביניהן סוג של סדר וקוהרנטיות. פוטוסינתזה היא אחת התופעות שנחקרת בתחום החדש של ביולוגיה קוונטית.
פוינט פלזנט
פוינט פלזנט ידועה בעיקר בשל קריסת גשר הכסף שהתרחשה בעיירה בשנת 1967 ובה נהרגו 46 איש. סביב האסון התפתחו אגדות לפיהן הומנואיד הדומה לעש נראה על ידי אחדים מתושבי העיירה בשבועות שקדמו לאסון. יש בין התושבים הטוענים כי הופעת הייצור בישרה על קריסת הגשר. על אגדות אלו מבוססים הספר "נבואות איש העש" והסרט שנעשה על פיו.
גאוגרפיה
שטח העיירה הוא 8 קמ"ר, מתוכם 6.2 קמ"ר יבשה ו-1.8 קמ"ר מים.
דורבר דלהי
דורבר 1911
במהלך הטקס חבש ג'ורג' החמישי לראשו את הכתר הקיסרי של הודו שהוכן לצורך האירוע.
מדליית כסף מיוחדת שהוכנה לצורך האירוע חולקה ל-26,800 קציני צבא בריטיים. מספר מועט של מדליות שניצוקו בזהב חולקו לנסיכים ההודיים ולראשי הממשל הבריטי בהודו.
דוד ריינה
ביוגרפיה
נולד לשלמה ריינה בטבריה בשנת 1845 (ה'תר"ה), ובצעירותו התחנך בישיבות רבני העיר.
נישא לאסתר, וכפי שהעיד עליו בנו, הרב אליהו ריינה, השתדל להתרחק ממשרה רבנית. אולם בשנים האחרונות לחייו שימש כרבה של העיר.
הלך לעולמו ב-9 בינואר 1910 (כ"ח בטבת ה'תר"ע) ונקבר בבית העלמין הישן בטבריה.
אמדוקס
רכישות ומיזוגים
באפריל 2015 הודיעה החברה על רכישת חטיבת הבילינג של קומברס תמורת 272 מיליון דולר. בנובמבר 2015, רכשה את חברת התוכנה הישראלית cVidya, המפתחת מערכות לניהול הכנסות ומניעת רמאויות בחברות טלקום, תמורת 30 מיליון דולר. באוגוסט 2016 הודיעה החברה כי תרכוש את חברת פונטיס הישראלית תמורת 90 מיליון דולר.
סבמאש
היסטוריה
הצוללת הגרעינית "פרויקט 941", שנבנה בשנת 1981, נכנס לספר השיאים של גינס בתור הצוללת הגדולה בעולם באותה עת. לאורך ההיסטוריה, המספנה בנתה 45 אוניות ו-163 צוללות, ו-128 צוללות גרעיניות.
אביעזר פילץ
הרב אביעזר פילץ (נולד בכ"ב באב ה'ת"ש, 26 באוגוסט 1940) הוא ראש ישיבת תושיה במושב תפרח ("ישיבת תפרח") וחבר במועצת גדולי התורה של דגל התורה.
ביוגרפיה
לקראת ההתנתקות התבטא בשיחה שהעביר לבני ישיבתו כי אילולא צער המשפחות היה ראוי שהמפונים יחגגו "יום טוב" על כך "שנגאלו מן העבודה הזרה של הציונות".
החלטה 607 של מועצת הביטחון של האו"ם
החלטה 607 של מועצת הביטחון של האו"ם הייתה החלטה שהתקבלה ב-5 בינואר 1988 על ידי מועצת הביטחון של האומות המאוחדות. ההחלטה הוצעה בעקבות החלטה 605 של מועצת הביטחון של האו"ם (1987) ובעקבות החלטת ישראל להמשיך בגירוש פלסטינים החשודים בטרור מהשטחים שנכבשו על ידיה במלחמת ששת הימים.
תעלומה בכחול
"תעלומה בכחול" (באנגלית: The Deep Blue Good-by) הוא רומן מאת ג'ון ד. מקדונלד, שיצא בעברית בשנת 1966 בהוצאת שוקן. גיבור הספר הוא גיבורו הקבוע של מקדונלד, הבלש הפרטי טראביס מק-גי. זהו הספר הראשון בסדרת הספרים שכתב מקדונלד אודותיו.
טראוויס מק-גי
ביוגרפיה דמיונית
"תעלומה בכחול" הוא הספר הראשון בסדרת הספרים אודות הבלש הפרטי טראוויס מק-גי. מק-גי, חייל לשעבר, אשר שירת בצבא ארצות הברית, לחם במלחמת קוריאה ואף עוטר בכוכב הכסף ובלב הארגמן, החי לו בחוף בהיה-מר, שבלודרדייל, פלורידה, ומתגורר בספינה בשם "העביט". מק-גי פועל כחוקר פרטי קשוח העובד למען השבת רכוש שנגזל, לבעליו החוקיים, תוך שהוא מקבל כשכר את מחצית הרכוש המושב. הוא מתואר אמנם כאיש ציני וקשוח; אך מעבר לחיצוניות זאת מסתתר אדם טוב לב ונדיב, המעוניין להילחם ברע, ולהחזיר לעולם את הטוב והצודק שבו. לאורך סדרת הספרים הוא מתגלה כאיש פעולה ובשעת הצורך אף איש אגרוף, וצלף הבקיא היטב בשימוש באקדח ורובה.
Icy
את השיר הוציאה פטרס לאחר סיום הוצאת סדרת אחד-עשר הסינגלים שלה שהחלה ב-"I Don't Want It at All" והסתיימה ב-"".
תותח-על
ברטה השמנה
תכנונו החל בשנת 1904 לאחר לימוד אופן הפעלת ארטילריה כבדה לשבירת המצור בפורט ארתור במהלך מלחמת רוסיה–יפן. במהלך המצור הפעילו היפנים תותחי-חוף בקוטר 280 מ"מ לירי תלול מסלול על הביצורים, כך שהפגזים נפלו מלמעלה על גגות הביצורים. לאחר בנייתם של מספר אבות טיפוס, הוצגה גרסה סופית של התותח בשנת 1914, והוא כונה "ברטה השמנה". הצבא הגרמני ראה בתותח כלי בעל כושר ארטילרי ארוך-טווח ורב עוצמה, תנאי הכרחי לביצוע תוכנית שליפן, שמטרתה הייתה להבקיע את מעוזי הגבול המבוצרים של בלגיה.
תותח פריז
ב-23 במרץ 1918, הלמו פיצוצים עזים סמוך לכיכר הרפובליקה בפריז. תחילה, סברו כי היו אלו פגזים שנורו מספינות אוויר, וסיורים של הצבא לא הצליחו למצוא את המקור לכך. כעבור כשישה ימים, הלם שוב פגז גרמני ברחובות פריז. הפגז פגע ישירות בכנסייה, וגרם למותם של תשעים ואחד אנשים. לאחר סיום המלחמה, הבינו הצרפתים מה הלם ברחובות פריז, והתברר כי היה זה תותח. רק כעבור שנים רבות, נודע כי היה זה תותח פריז. הצבא הגרמני הפעיל שלושה תותחים כאלו, ולכל תותח כזה, היה טווח של 128 ק"מ, ופגזיו נסקו לגובה של 42 ק"מ. במשך עשרות שנים, לא ניתן היה להשיג מידע על תותחי העל האלו, על נתוניהם הטכניים, ולא היה ידוע מה עלה בגורלן של מפלצות פלדה ענקיות אלו, ששקלו מעל ל-250 טון, ונוידו באמצעות רכבות. זה היה התותח הגדול ביותר שהופעל במלחמת העולם הראשונה. התותח הושמד על ידי הגרמנים לאחר המלחמה.
שוורר גוסטב
שוורר גוסטב נבנה בעקבות ההפעלה של ברטה השמנה במלחמת העולם הראשונה, ששימשה לניפוץ הביצורים הבלגיים.
רעיון תותח החלל וג'ראלד בול
השימוש בתותח עדיף על שיגור טיל בליסטי כגון הסקאד ממספר סיבות. ראשית, הדיוק הגבוה יותר; שנית, החום בראש הקרבי של טיל הסקאד גבוה מאוד ולכן יכול לפרק את החומר שבראש חץ ביולוגי או כימי ולהפוך אותו לבלתי-יעיל מבצעית; למולו, חומו של פגז הנורה מתותח נמוך בהרבה ומאפשר יעילות גבוהה יותר כאשר משתמשים בנשק להשמדה המונית; שלישית, לפגז חתימת מכ"ם נמוכה מאוד והוא מסוגל לחדור מערכות הגנה אוויריות.
ברכת ההודאה
הנוסחים הקדומים
הנוסח הארצישראלי
פול לקאקיס
פול לקאקיס (Paul Lekakis; נולד ב-22 באוקטובר 1966) הוא זמר ושחקן אמריקאי.
ברכת ההודאה
מודים דרבנן
נוסח איטליה
נוסח רומניא
דיאמונד הד
פעילות
ב־1982 וב־1983 יצאו שני אלבומים נוספים ללהקה (Borrowed Time ו־Canterbury), שכללו מספר להיטים אך לא הצליחו מסחרית. כשהאלבום השלישי, נטה מעט לכיוון הפרוג מטאל. ב־1985 הלהקה התפרקה אבל חזרה לפעילות ב־1993 עם אלבום בעל סאונד יותר קליל, שהיווה ניסיון לפרוץ אל המיינסטרים.
יחסי הממלכה המאוחדת–לוב
לוב שלאחר קדאפי (2011-הווה)
בעקבות הדחתו של קדאפי ביקר ראש ממשלת בריטניה, דייוויד קמרון, בלוב עם נשיא צרפת, ניקולא סרקוזי, והתקבל בבנגאזי על ידי קהל אלפים שהתעודד כשהוא פנה אליהם, באומרו "נהדר להיות בלוב החופשית." קמרון התחייב בתמיכה בממשלה החדשה בשיקום תשתיות לוב, ונכסי שלטון קדאפי בשווי מיליארדי דולרים לא הוקפאו ונמסרו ל-NTC.
שברולט
הקמת החברה
החברה הוקמה על ידי לואי שברולה (נהג מרוצים צרפתי) וויליאם דוראנט (תעשיין רכב), ב-3 בנובמבר 1911. בשנת 1912 הוצג דגם "קלאסיק סיקס", שנועד להתחרות בפורד מודל T המצליחה. המכונית הונעה במנוע שישה צילינדרים בנפח 4.9 ליטר, ונשאה חמישה נוסעים עד למהירות מרבית של 105 קמ"ש. הלוגו הנוכחי של החברה אומץ בשנת 1913.
פרנץ קאהן
פרנץ קאהן (או כהן, בגרמנית: Franz Kahn; 13 ביוני 1895 – אוקטובר 1944) היה מנהיג ציוני בצ'כוסלובקיה בין שתי מלחמות העולם.
הוקון השביעי, מלך נורווגיה
מלחמת העולם השנייה
כתגובה לסירוב לשתף פעולה שלחו הגרמנים מפציצים של הלופטוואפה להפציץ את העיירה בה שהו המלך וממשלתו, בניסיון לחסל אותם, אולם המלך והממשלה הצליחו לעזוב את העיירה לפני מועד ההפצצה. המלך ונסיך הכתר אולף פונו באונייה בריטית לטרומסו בצפון המדינה, שהממשלה ישבה בה זמנית.
דגל הסאמים
דגל הסאמים (ידוע לפעמים גם כדגל לפלנד) הוא דגלם של הסאמים, בני העם הילידי של אזור לפלנד שבצפון סקנדינביה.
ערב פסח שחל בשבת
בדיקת חמץ וביעור חמץ
בשנה זו את בדיקת החמץ לאור הנר עושים בליל י"ג בניסן, משום שלמחרת לא יוכלו לבדוק לאור הנר. מברכים על הבדיקה כמו בשאר השנים, בסיום הבדיקה אומרים את נוסח ביטול חמץ שמתייחס לחמץ שאינו ידוע ("דלא חזיתיה ודלא ביערתיה"). שריפת החמץ מוקדמת ליום שישי, אך משאירים מספיק חמץ בשביל לחם משנה לשתי הסעודות. מותר להשאיר חמץ גם לצורך אכילה ביום ששי לאחר הביעור. אין אומרים את נוסח ביטול החמץ בשעת השריפה, כיוון שעדיין מעוניינים באכילת חמץ בשבת.
מירי אליאב-פלדון
פועלה האקדמי
למדה לתואר ראשון באוניברסיטה העברית בירושלים בהיסטוריה ובפילוסופיה בשנים 1966 עד 1969, ולתואר שני בהיסטוריה באוניברסיטה העברית בשנים 1969 עד 1973, שאותו סיימה בהצטיינות.
נשיא בית המשפט העליון
קביעת הרכב הדן בתיק
מעת לעת נשמעות טענות על כך שנשיא בית המשפט מעורב בקביעת ההרכבים. הדבר מעלה ביקורת על מתן כוח מופרז בידי נשיא בית המשפט העליון: לטענת שמואל שילה, "הרכב השופטים הוא עניין חשוב ביותר, במיוחד כשמדובר בשאלות ציבוריות עקרוניות. הנוהג אצלינו הוא שנשיא ביהמ"ש העליון קובע מי ישב בדין. כוחו של אדם אחד, עם כל הכבוד למעמדו, גדול ביותר. לעיתים קרובות הבחירה בהרכב השופטים יכולה לחרוץ את גורל העתירה או הערעור. קביעה סוביקטיבית, הנוטה להעדיף שופט פלוני על שופט אלמוני, אינה עולה, לדעתי, בקנה אחד עם האובייקטיביות הדרושה בהכרעת סכסוכים. באירופה נוהג זה של בחירה אישית של הרכב שופטים אינו קיים. שם מקפידים שחלוקת התיקים תהיה אקראית, והרכב השופטים נקבע קודם שיודעים באיזה משפט יישבו."
משנה לנשיא
מאז פרישתו של השופט ג'ובראן ב-4 באוגוסט 2017 לא נשא אף שופט בתואר המשנה לנשיא, עד למינויו של חנן מלצר ב-30 באוקטובר 2017. בהתאם לשיטת הסניוריטי הייתה צפויה אסתר חיות להתמנות למשנה לנשיאה ב-4 באוגוסט (לאחר פרישתו של ג'ובראן), אך ויתרה על כך, וב-5 בספטמבר הגישה חיות את מועמדותה לנשיאה ומלצר את מועמדותו למשנה לנשיאה. ברשימה מטה, מצוינים השופטים שצפויים לכהן בתפקיד המשנה לנשיא בית המשפט העליון:
התקופה הפלאוליתית
התקופה הפלאוליתית העליונה
בתקופה זו מופיעות תרבויות אזוריות רבות הכוללות להבים, מגרדים ונקרים רבים, אך גם ממצאים ייחודיים שאינם מאבן, כגון כלים מעצם ומקרן, חרוזים עשויים משיני בעלי חיים ופריטי אמנות מגולפים. בתקופה זו האדם המודרני השתלט בהדרגה על כל חלקי העולם, תוך דחיקת רגליהן של אוכלוסיות אדם אחרות (הניאנדרטלים באירופה ובמערב אסיה) ויישוב אזורים שהיו ללא נוכחות אנושית, כאוסטרליה, צפון איראסיה ובהמשך גם אמריקה. בארץ ישראל התקופה נמשכה מ 45,000 עד 20,000 שנים לפני זמננו, והאתרים שייכים למגוון מסורות כגון התרבות האחמרית, התרבות האוריניאקית והתרבות העתליתית. באירופה התקופה מתחילה עם העדויות הראשונות לנוכחות האדם המודרני ביבשת, לפני כ-40,000 שנים בתרבות האוריניאקית, שלאחריה רצף תרבויות כגון התרבות הסולוטרנית, התרבות המגדלנית והתרבות הגרווטית. הממצאים הידועים ביותר מתקופה זאת הם ציורי המערות בצרפת וספרד. קיימת הסכמה במחקר שמדובר באוכלוסיות מודרניות לחלוטין (עם חריגים מעטים כגון התרבות השטלפרונית) להן שפה מורכבת, תודעה וכישורי מחייה וטכנולוגיה זהים לציידים-לקטים בני ימינו.
שימוש באש
השגת שליטה באש על ידי האדם במהלך התקופה הפלאוליתית התחתונה או התיכונה הייתה נקודת מפנה באבולוציה של האדם בשל הוספת חלבונים ופחמימות מבושלים לתזונה, הרחבה של הפעילות האנושית לשעות הלילה, והגנה מפני טורפים. קיים ויכוח במחקר מתי בדיוק החלה השליטה באש, והאם האדם השתמש תחילה באש באופן מזדמן ורק לאחר מאות אלפי שנים למד לנצלה באופן שיטתי לצרכיו. יש הטוענים כי שימוש שיטתי באש התקיים כבר לפני כמיליון שנה, לפי עדויות באתרים ספורים באפריקה, ישראל וסין. לדוגמה, ניתוח מיקרוסקופי של האדמה בשכבת התרבות האשלית הקדומה בתוך מערת וונדרוורק (Wonderwerk) בדרום אפריקה, שגילה כמיליון שנים לפני זמננו, הצביע על נוכחות חומר שרוף (פיסות מיקרוסקופיות של צמחים ועצמות בעלי חיים) באתרו. באתר האשלי גשר בנות יעקב בישראל נמצאו ריכוזים מובחנים של שבבי צור שרופים וזרעים שרופים בכמה שכבות ארכאולוגיות רצופות שגילן כ-790,000 עד 690,000 שנים לפני זמננו. ריכוזים מובחנים כאלה יכולים להיות רק שרידים למדורות שהצית הומו ארקטוס או הומו ארגסטר כאשר ישב באתר.
זיכרונות מאחוזת הווארד
תקציר עלילה
הלן מעורבת בקו עלילה מקביל, כשהאחיות עדיין גרות בדירה לונדון ובני וילקוקס גרים בשכנות. הלן הולכת להאזין להרצאה על בטהובן, כשהיא עוזבת את האולם היא לוקחת בטעות מטרייה של פקיד בשם לאונרד באסט (סמואל וסט). הוא עוקב אחריה ומבקר בביתה כדי להשיב לעצמו את המטרייה. מאוחר יותר מוצאת אשתו ג'קי כרטיס ביקור ומשוכנעת שהוא מנהל רומן, היא מופיעה בבית שלגל בהתקף של קנאה, ועוזבת אחרי סצנה מביכה בה האחיות בקושי זוכרות את בעלה ואת אירוע המטרייה. לאונרד בא להתנצל, ובעת שתיית תה הן מגלות שהוא מנסה לשפר את מעמדו ובדומה להן הוא מתעניין בספרות. האחיות מנסות לעזור לו, ונועצות בהנרי בנוגע למצבו הכלכלי. הנרי מציע שלאונרד יתפטר מעבודתו בחברת הביטוח, כי החברה מועדת לכישלון. לאונרד אכן מחליף את עבודתו, אבל מתברר שמצבו רק הורע, ולבסוף הוא מוצא עצמו מובטל.
חיים שחל
שייטת 13
פרויקט אחר של שחל במספנת שייטת 13 עסק בהצנחת קיאקים. כולל הצנחת סירת האיסוף במשקל 1 טון. הצנחה נעשתה מהפתח האחורי של מטוס נורד.
אבולוציה של דתות
אבולוציה של דתות הוא תחום מחקר, העוסק במוצא הדתות בראי האבולוציה של האדם.
מוסר וחיי קבוצה
לכל החיות החברתיות יש חברות היררכיות שבהן כל חבר יודע את מקומו. הסדר החברתי נשמר על ידי כללים מסוימים של התנהגות צפויה וחברי הקבוצה הדומיננטיים אוכפים סדר באמצעות ענישה. עם זאת, לפרימטים מסדר גבוה יש גם תחושת הוגנות.
פסיכולוגיה אבולוציונית של הדת
סטיבן ג'יי גולד, למשל, ראה את הדת כהתנשאות או ספנדרל (Spandrel), כלומר, הדת התפתחה כתוצר לוואי של מנגנונים פסיכולוגיים שהתפתחו מסיבות אחרות מלבד ברירה טבעית.
דעה נוספת היא שהתנהגותם של אנשים המשתתפים בטקסים דתיים ובאמונה הדתית גורמת להם להרגיש טוב יותר וזה משפר את הכושר הביולוגי שלהם, כך שיש ברירה גנטית לטובת אנשים שמאמינים בדת. באופן ספציפי, טקסים, אמונות ומגע חברתי האופיינים לקבוצות דתיות עשויים לשמש להרגעת הנפש (למשל על ידי הפחתת עמימות ואי הוודאות הנובעת ממורכבות) ולאפשר תפקוד טוב יותר של האדם בעת לחץ נפשי. הדבר מאפשר שימוש בדת כמנגנון הישרדות רב עוצמה.
שימוש בסמלים
כמה מהעדויות המוקדמות ביותר להתנהגות סמלית קשורה לאתרים מתקופת האבן התיכונה באפריקה מלפני 100,000 שנים לפחות. קיימות עדויות לשימוש בפיגמנטים כמו אוכרה המתפרשות במחקר האנתרופולוגי כאקט סמבולי או פולחני.
בקרב אוכלוסיות מלקטי ציידים הקיימות ברחבי העולם, קיים שימוש באוכרה למטרות פולחן, דבר המעיד כי שימוש זה אוניברסלי בקרב תרבויות אנושיות ושהצבע האדום מייצג דם, מין, חיים ומוות.
נייס נילנטיי לנד'טה
ראשית חייה
בגיל שמונה, כאשר הגיעה העת לעבור את טקס "החתך", החליטה ניילנטיי לברוח, ועודדה את אחותה לבוא איתה. הם רצו דרך השיחים לבית דודתה 70 ק"מ מהפנימייה, כדי להימנע מלהיראות על הכביש. דודה ואנשיו מהכפר גילו במהרה איפה היא ואחותה מתחבאות והם הכו ואיימו עליהם. שנה לאחר מכן, כשנערות הכפר היו מוכנות לטקס המעבר, היא ברחה שוב, אך לא הצליח לשכנע הפעם את אחותה להצטרף אליה. כאשר היא הובאה חזרה אל הכפר, ניילנטי פנתה לסבה ושכנעה אותו לוותר לה על הפולחן המסורתי, סבה אף אפשר לה לחזור לבית הספר. ניילנטי הייתה מנודה על ידי אנשי הכפר וסומנה כדוגמה רעה וכמישהי שביישה את משפחתה ואת הקהילה.
צוללן
צוללנים בצה"ל
ביוני 1958 יצאה הקבוצה לטולון שבצרפת, מקום בו היה מוקם בית הספר לצוללות של הצי הצרפתי, ועברה קורס צוללן אשר הוכן במיוחד עבור הקבוצה. כאשר נרכשו הצוללות בבריטניה בחודש ספטמבר 1958, החלו לעבור מספר אנשי מפתח לאנגליה ובהמשך עברו השאר לאנגליה, לפי הצרכים שהתעוררו שם. הקבוצה האחרונה לעזוב את טולון עברה לאנגליה בחודש מאי 1959. בזה תמה "תקופת צרפת" בהכנות ובהכשרות לבניית השייטת.
הראשון בצה"ל שהוסמך כצוללן היה יוסף דרור, מפקדה הראשון של הצוללת הראשונה אח"י תנין ובמקביל מפקדה הראשון של שייטת הצוללות בחיל הים הישראלי.
הכשרה
בתהליך קבלה לקורס צוללן, עובר המתנדב מיון קפדני, אשר בודק את התאמתו לסוג כזה של שרות. מספר סיבות לכך: לא כל אחד מסוגל לשרת בתנאים המיוחדים ששוררים בצוללת. בנוסף, קורס צוללן הוא קורס ארוך, ואין כל טעם, לא למתנדב ולא לחיל, לעשות את המאמץ הדרוש בקורס מבלי שתהיה סבירות גבוהה שהמתנדב מתאים לסוג זה של שרות.
משפט חוזר
במדינת ישראל, משפט חוזר הוא הליך משפטי הקבוע בסעיף 31 לחוק בתי המשפט, ואשר מאפשר לבית המשפט העליון להורות על קיומו של משפט חוזר בעניין פלילי שכבר נפסק בו סופית.
מקום המדינה ועד 2021 ביטל בית המשפט העליון הרשעות לאחר תום המשפט והורה על קיום משפט חוזר ב-34 מקרים בסך הכול.
הליך הגשת בקשה למשפט חוזר
בשנת 2004 תוקנו תקנות המשפט החוזר, כך שכיום אפשר להגיש בקשה למשפט חוזר ישירות לבית המשפט העליון ולא באמצעות היועץ המשפטי לממשלה. במסגרת תיקון נוסף לתקנות המשפט החוזר, נקבע כי המשיב בבקשות למשפט חוזר יכול להיות יועץ המשפטי לממשלה, או בא כוחו, שהוא פרקליט המדינה או פרקליט מפרקליטות המדינה בדרגת מנהל לפחות. בעקבות התיקון, היועץ המשפטי לממשלה האציל את סמכויותיו למנהל המחלקה הפלילית בפרקליטות המדינה, אשר הפכה לגוף המשיב בבקשות למשפט חוזר והנותן מענה לפניות הקשורות בכך.
המשפט החוזר ככלי לתיקון הרשעות שווא
הליך המשפט החוזר בישראל מנסה לאזן בין שני אינטרסים: מחד – השאיפה לגילוי האמת, תיקון טעויות במעשה השפיטה ומניעת הרשעתם של חפים מפשע, ומאידך - עקרון סופיות הדיון, המבקש להביא לתחימתו והבהרתו של ההליך השיפוטי, כך שלא בקלות ניתן יהיה לפתוח מחדש משפט שהסתיים.
בעז נוימן
נאציזם
בספר זה מציג נוימן באופן שיטתי את הגישות ההיסטוריות, ההיסטוריוגרפיות והמתודולוגיות הנהוגות בחקר הנאציזם מאז שנות ה-20 של המאה ה-20 ועד ראשית המאה ה-21. בין הגישות הנדונות: פונקציונליזם ואינטנציונליזם, תעמולה, לקראת היסטוריה "נורמלית" של הרייך השלישי, הדרך הגרמנית המיוחדת (Sonderweg), טוטליטריות, פשיזם, ביו-פוליטיקה, בין "הסבר" לבין "הבנה".
קישורים חיצוניים
מכּתביו:
על כתביו
זמן מעבר
רן בכור
קריירה
בתחום החינוך כיהן בכור בתפקיד ראש מגמת תיאטרון בבית החינוך המשותף חוף השרון, שפיים (2011-2016). כמו כן, שימש כחבר סגל זוטר בפקולטה למדעי החברה באוניברסיטת תל אביב בשנים (2016-2018). בכור ייסד ושימש כיו"ר העמותה של ״במה אחת - שתי שפות. מקום אחד" בית ספר לערבית דרך משחקי תיאטרון ביפו בשנת (2018). ב-2020, בתום לימודיו בבית ספר מנדל למנהיגות חינוכית, בכור כיהן כמנהל בית ספר ׳אופק׳ למחוננים בירושלים. החל משנת 2023 משמש בכור כמרצה לעברית מודרנית באוניברסיטת הרווארד.
ישעיה אשר זליג מרגליות
ביוגרפיה
בימי מלחמת העולם הראשונה גירשו השלטונות העות'מאנים את כל הנתינים הזרים, ובתוכם אותו, למצרים. בשבתו במצרים הצטרף ל"ישיבת ארץ ישראל" באלכסנדריה, בראשותם של רבי מנחם מנדל נאה ובנו הגרא"ח נאה.
היה ממייסדי ומראשי ישיבת "דברי חיים" של הרב יעקב הלברשטאם האדמו"ר מטשאקאווא, ולימד בה קבלה. עמד בקשר הדוק עם החזון איש, והחליף עמו מכתבים. כן התכתב והתיידד עם האדמו"ר מסאטמר רבי יואל טייטלבוים.
בתו נישאה לרבי יחיאל פישל אייזנבאך, ראש ישיבת המקובלים שער השמים. בת נוספת נישאה לר' דב (בערל) חנון, חסיד חב"ד. נכדו הוא רבי אברהם שמחה חנון, האדמו"ר מקהל חסידי ירושלים.
פרשת הכותנה
חקירות
בפברואר 1983 פוליטביורו החליט על הקמה וועדה מיוחדת לחקר שחיתות שלטונית באוזבקיסטן הסובייטית ובמיוחד בנושא הכותנה. החשד היה שבמשך שנים רבות שלטונות הרפובליקה דיווחו על אלפי טון כותנה שסופקו למפעלי התעשייה אך בפועל לא סופק כלום. לפי הערכה מדובר בכ-1.5 מיליון טון כותנה בשנה שתשלומים עבורם הועברו מתקציב הממשלתי ממוסקבה לאוזבקיסטן אך מעשית הסחורה לא סופקה. סכומי עתק שולמו עבור הכותנה שלא הייתה קיימת וכספים פוזרו בין הפקידים שהיו מעורבים בדיווח כוזב. לפי הערכה לא היה ניתן לבצע זאת במשך שנים ללא העברת סכומי שוחד גם לראשי הפקידות במוסקבה.
משבר אנגלופון
2017
בתחילת ספטמבר 2017, המועצה הממשלתית אמבזוניה (AGovC), תנועה בדלנית שהוקמה בשנת 2013 באמצעות מיזוג של מספר קבוצות, הציבה רשמית את כוחות ההגנה של אמבזוניה (ADF) בדרום קמרון. ב-9 בספטמבר ביצע הנגמ"ש את פעולתו הצבאית הראשונה, ותקף בסיס צבאי בבסונגבאנג שבמניו. שלושה חיילים קמרונים נהרגו בהתקפה, ואילו הנגמ"ש טען כי חייליהם הצליחו לחזור לבסיס ללא צמצום. לאורך ספטמבר ביצעו הבדלנים שתי הפצצות; אחת שמכוונת לכוחות הביטחון בבמנדה, ועוד אחת המכוונת לשוטרים. בזמן שההפצצה הראשונה נכשלה, השנייה פצעה שלושה שוטרים. ב-22 בספטמבר, חיילים קמרונים פתחו באש לעבר מפגינים, הרגו לפחות חמישה ופצעו רבים נוספים.
נפגעים
המלחמה התגברה בתחילת 2019. ביוני מספר נפגעי הצבא והמשטרה בקמרון נאמד בכ-500 הרוגים. הבדלנים איבדו כ-1,000 לוחמים. אף על פי שקשה לקבוע נפגעים אזרחיים, בחודש מאי 2019 נאמדו על ידי מקורות עצמאיים בסביבות 650 הרוגים, מתוך סך ההרוגים הכולל של 1,850. בספטמבר 2019, מקורות עצמאיים הצהירו כי הסכסוך גבה את חייהם של כ-3,000 איש, וסופר גם לוחמים וגם אזרחים. עד פברואר 2020 נהרגו בין 800 ל-1,000 חיילים קמרונים.
צ'ארלס ספנסר, רוזן ספנסר התשיעי
משפחתו
ב-18 ביוני 2011 התחתן צ'ארלס עם קארן גורדון (לבית וילנב), ממנה נולדה לו בת אחת:
טרנט אלכסנדר-ארנולד
טרנט ג'ון אלכסנדר-ארנולד (באנגלית: Trent John Alexander-Arnold; נולד ב-7 באוקטובר 1998) הוא כדורגלן אנגלי, המשחק בעמדת המגן הימני והקשר בליברפול ובנבחרת אנגליה.
הפריצה (2016-2019)
לאחר שלקח חלק במסע טרום עונת 2016/2017 שנערך בארצות הברית, ב-25 באוקטובר 2016 ערך אלכסנדר-ארנולד את הופעת הבכורה שלו במשחק רשמי בקבוצה הראשונה של ליברפול, בניצחון 1–2 על טוטנהאם הוטספר, בסיבוב הרביעי של גביע הליגה. במשחק זה ספג אלכסנדר-ארנולד כרטיס צהוב עקב עבירה שביצע על בן דייוויס. לאחר מכן הוחלף בדקה ה-68 על ידי נתניאל קליין. לאחר הופעת הבכורה המוצלחת, קיבל אלכסנדר-ארנולד שבחים רבים, כאשר בין היתר אמר עליו קפטן העבר סטיבן ג'רארד כי הוא צפוי להפוך לשחקן מוביל. בנוסף, נבחר לקבוצת המחזור, לצד חברו לקבוצה דניאל סטארידג'.
רייבן רוג'רס
רייבן רוג'רס (באנגלית: Raevyn Rogers; נולדה ב-7 בספטמבר 1996) היא אתלטית אמריקאית, סגנית אלופת העולם בריצת 800 מטר (דוחה 2019).
ראשית ימי הביניים
אחר נפילת האימפריה
זנון היה טרוד באותה תקופה במתקפות חוזרות ונשנות מצד האוסטרוגותים תחת הנהגתו של מלכם תיאודריך הגדול. האוסטרוגותים, במעמדם כ"פואדרטי," שרתו את הקיסרים לאון הראשון ולאון השני היטב במאבקים במורדים כמו הגנרלים אילוס ותאודוריק סטרבוניוס. עתה, עם זאת, סבבו האוסטרוגותים בשנות השמונים של המאה החמישית ברחבי הבלקן כשהם שודדים, פושטים ובוזזים חליפות את שטחי האימפריה. זנון, שמאס בכך, הציע בשנת 488 לתאודוריך את תפקיד המגיסטר מיליטום באיטליה במקום אודואקר, שהפך עז פנים מדי לטעמו של הקיסר.
הממלכות המערב אירופיות
על חורבותיה של האימפריה הרומית, קמו מספר ממלכות חדשות: הקיסרות הביזנטית באסיה הקטנה, המזרח התיכון ומצרים, הממלכה הוויזיגותית ברוב חצי האי האיברי ודרום גאליה, הממלכה הוונדלית בצפונה של אפריקה ובאיים קורסיקה וסרדיניה, הממלכה האוסטרוגותית בחצי האי האיטלקי, והממלכה הפרנקית בצפון גאליה וארצות השפלה.
הממלכה האוסטרוגותית
הממלכה האוסטרוגותית התקיימה משנת 493 ועד לשנת 553, באזור חצי האי האפניני והבלקן. בשנת 489, פלשו האוסטרוגותים (תחת הנהגתו של תאודוריק הגדול ובעידודו של זנון, קיסר האימפריה הביזנטית) לאיטליה ולחמו כנגד אודואקר, מי שהדיח את שליטה האחרון של רומא, רומולוס אוגוסטולוס, השמידו את צבא הפואדרטי הברברי שלו, כפו עליו כניעה בשנת 493 וייסד את ממלכתם. רוב המוסדות החברתיים של האימפריה הרומית המערבית נשמרו במהלך שלטונו. תיאודוריק כינה עצמו מלך הגותים והרומאים, המראה את רצונו להיות מנהיג עבור שני העמים, האחד אריאני ברובו והשני קתולי ברובו. תאודוריק הגדול הפך גם למלך הוויזיגותים בהיספניה משנת 507 עד מותו בשנת 526. כך השבטים הגותים התאחדו. לאחר מותו, שני העמים, האוסטרוגותים והוויזיגותים, נפרדו שוב, והחיכוכים בין מנהיגי העמים נמשכו.
ממלכת הוונדלים
הוונדלים, שבט גרמאני שנכנס לשטח האימפריה הרומית בשנת 406 ואימץ את הנצרות האריאנית, הקימו את ממלכתם בעיקר בשנות ה-30 של המאה ה-5.
הממלכות בבריטניה
השלטון הרומי בפרובינקיית בריטניה תם בשנת 410. לתוך האזורים הללו פלשו שבטים גרמאניים שהידועים בהם הם השבטים האנגלים והסקסונים. התושבים הקלטים נטמעו או נדחקו לצפון (הצפון הקדום) ולויילס. אחרים היגרו לקורנוול, סקוטלנד וברטאן שבצרפת. האזורים כללו ממלכות רבות. עד לסוף המאה ה-7 השבטים הגרמאניים המירו את דתם לנצרות, אשר הפכה עד מהרה לדת השלטת. החל משנת 793 אירעו פלישות חוזרות ונשנות של ויקינגים לבריטניה, כאשר בתקופות מסוימות הם השתקעו באי. גירושם של הוויקינגים החל בתקופתו של המלך הסקסוני אלפרד הגדול, שגם איחד את אנגליה וביסס את השלטון המרכזי.
במהלך התקופה הוויקינגית, הנורדים הקימו את ממלכת דנמרק במאה ה-10 ונורווגיה הייתה בתהליך של התאחדות. בחלק משטח שוודיה של ימינו, שלט המלך הראשון שתועד במקורות ההיסטוריים שפחות מוטלים בספק. התנצרות המלכים החלה בשלהי התקופה. חלק ממלכי דנמרק הראשונים הפכו למלכי אנגליה לתקופה קצרה.
שארל התם וקודמיו, מלכי פרנקיה המערבית, סבלו מפלישות הוויקינגים. הוא נאלץ למסור לנורמנים חבל ארץ בצפון הממלכה (נורמנדיה) כפיאודום. בשנת 911 חתם על הסכם עם רולו מנהיג הנורמנים שלפיו וויתר על העיר רואן ועל ערים אחרות שהיו כבר בידי הנורמנים.
ממלכת האוורים
הם דחפו את השבטים הסלאביים המערביים - אבות הסרבים והקרואטים של היום, וגרמו להם לנוע מאזור נהר הויסלה דרומה אל הבלקן. הסרבים נכנסו לאזור סרביה והקרואטים הגיעו לדלמטיה במאה ה-7 לספירה.
באנף סנטר
היסטוריה
ב-1970 הפך המרכז למרכז ללימודי המשך, וקיבל אוטונומיה מלאה מאוניברסיטת אלברטה, אך לא הותר לו לתת תארים מתקדמים.
תוכניות המרכז
תוכניות המרכז כוללות התמחויות, סדנאות, תוכניות פרקטיקום, מושבת האמנים לייטון (the Leighton Artists’ Colony) - מרכז יצירה לאמנים, וכן את פסטיבל האמנויות של באנף, הנערך מדי קיץ.
How It's Done
ביקורת
מייק ניד מ-Idolator חשב שהרצועה היא "המנון קליט כצפוי". ב-MTV News תיארו את השיר כ"כזה המותאם למסיבות".
ראשית ימי הביניים
עליית האסלאם
המוסלמים המשיכו להתקדם לתוך גאליה, כבשו שטחים נרחבים שהיו חלק מהאימפריה הפרנקית. רק בשנת 732, לאחר קרב פואטייה, בו ניצח קארל מרטל דוכס הפרנקים את עבדול רחמן אל ח'פיקי (אשר נהרג בקרב) נעצרה התקדמותם של המוסלמים. החל מקרב זה, הם נהדפו אחורה ונהדפו על ידי הכוחות הפרנקים עד לאזור הפירנאים בדרום צרפת. בהמשך הם סולקו גם משם ונאלצו להסתפק בשליטה על חצי האי האיברי (ספרד ופורטוגל של היום). בנוסף השתלטו מוסלמים על חלק מאיי הים התיכון כולל סיציליה. שליטי האימפריה היו הח'ליפים. לאחר שבית עבאס החליף את בית אומיה, השושלת האידריסית השתלטה על אזור מרוקו של ימינו ובית אומיה השתלט על אל-אנדלוס. הח'ליפים לבית עבאס ניהלו את שאר האימפריה. שיא כוחה של השושלת היה בימי הרון א-רשיד. עם הזמן עלה כוחן של שושלות מקומיות כמו השושלת הצפארית, השושלת האע'לבית והשושלת הבויהית. המשותף לרובן היה הצהרת נאמנות לח'ליפה העבאסי גם כאשר בית עבאס איבד את כוחו.